Лискун, Ефим Федотович
Лискун, Ефим Федотович [14(26). 10. 1873, Черновиц обл., Хотин району, Атаки кыш.— 19. 4. 1958, Москва] — мал чарбасы боюнча көрүнүктүү сов. илимпоз, ВАСХНИЛдин акад, (1934), РСФСРдин илимге эмг. сиц. ишмери (1934), 1900-ж. Москва айыл чарба институтун бүткөн. 

 1906-жылдан Стебут курсунун, 1918-жылдан Петрограддагы Токой институтунун, 1923-жылдан К. А. Ти­мирязев атн. Москва а. ч. академиясынын проф. Лискун — сов. зоотехния илимин негиздөөчүлөрдүн бири. 
 Анын негизги эмгеги ата мекендик мал породаларын изилдөөго жана өркүндөтүүгө арналган. Москва областынын кой колхозунда тажрыйба өткөрүп (1936), уйдун сүттүүлүгүн 2—3 эсе арттыруу мүмкүндүгүн далилдеген. 
 СССРдеги уйлардын жерг. породаларын мүнөздөп, краниологиялык изилдөө системасын иштеп чыккан. 
 1929-ж. Лискундун жетекчилиги менен кыргыз ноопастары бордолуп, 24 айлыгында орт. тирүү салм. 445 издан айланган. 
 СССР мамл. сыйл. (1943) лауреаты. Төрт Ленин ордени, үч Эмгек Кызыл Туу, «Ардак Белгиси» ордендери жана медалдар менен сыйланган. 
 Москвадагы мал чарба музейине Л-дун ысмы коюлган.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.
Орусия
Инсандар